نیویارک (مانیٹرنگ ڈیسک) سپینش ٹینس سٹار رافیل نیڈال کورونا وائرس نا سوب آن اینخو اگست اٹ اڈ ہلوک آ ایونٹ یو ایس اوپن 2020 اٹ بشخ ہلپننگ نا فیصلہ کرینے۔ یو ایس اوپن 2020 ہندا تو 31 اگست آ نیویارک اٹ اڈ ہلنگ اٹی ءِ۔ رافیل نیڈال نا رداٹ کورونا وائرس نا سوب آن مچ آ دنیا ٹی حالیت آک خراب ءُ۔ اوفک اسہ بیان اسے ٹی پارینو کہ دا اسہ ہندن ءُ فیصلہ اسے ہرادے ای اسل کننگ خواتوٹہ ولے ای خواوہ کہ تینا اُست انا توار ءِ بنو، ہندا سوب آن یو ایس اوپن اٹ بشخ ہلنگ کتوٹ۔ ایلو کنڈ آ گوڈ انا انجری ٹی اختہ انگا راجر فیدرر ہم ٹینس نا دا جہانی مقابلہ ٹی دا وار بشخ ہلنگ کپک۔ آسٹریلین گوازی گر ایشلے بارٹی ہم تدوک آ ہفتہ ٹی پڑو کرسا یو ایس اوپن اٹ بشخ ہلنگ آن معذرت کریسُس۔
